**Kære frivillige frederikshavnere.**

**Vil I godt hjælpe os med at samle ind nu på søndag d. 6. november til nødstedte krigsflygtninge i nærområderne? Vi står og mangler 80 indsamlere for at kunne dække alle ruter og vi vil nødigt skuffe de mange frederikshavnere som vil vente besøg. Og endnu vigtigere er at vi jo alle ved, at der brug for hver en krone til at hjælpe krigsflygtninge i nærområder.**

**Meld jer gerne på** [**www.flygtning.dk**](http://www.flygtning.dk) **eller udfyld skema hos Arne i Venligboerne på torsdag Hangaardsvej 5 kl 18-20, eller bare mød op på søndag d. 6. november mellem kl. 9,30 og kl. 11 i De Frivilliges Hus, Danmarksgade 12,**

**Nyere flygtninge** tilmeldt i Venligboerne især, **har ønsker om at følges med indsamler der taler bedre dansk.** Vi må alle hjælpe hinanden med at få matchet og helst inden søndag. Mail gerne med tilbud herom til [post@arnehansen.net](mailto:post@arnehansen.net). Men ellers vil vi klare matchningen i De frivilliges hus på søndag kl 9,30. Dette er jo et fantastisk integrationstiltag, som jeg håber vi kan hjælpe hinanden med at søsætte?

”Det var en god oplevelse for os. Alle mennesker var venlige og søde” fortæller Wadha efter at hun og manden Zardash havde samlet ind i 2015 for første gang; og tilføjer ”jeg siger tak til alle der hjælper flygtninge og fattige mennesker der lever i en dårlig situation”. Zardasht bifalder med ” Jeg vil gerne deltage og samle ind hvert år”.

**At gøre en forskel.**

De 1000 kr. som en indsamler typisk samler sammen i løbet af de tre timer, rækker langt ude i verden, hvor de for eksempel kan sørge for varmt vintertøj til to hele familier til vinter, eller kan give rent vand til 200 flygtninge eller køkkengrej til 8 familier

De indsamlede penge fra Landsindsamlingen går direkte til arbejdet med at hjælpe flygtninge i nærområderne især, i Syrien og Sydsudan, hvor der nu er kæmpe udfordringer på grund af konflikter og krig.

## Følg gerne med og skriv på Facebooksiden ”Frederikshavnere samler ind 6. nov. til verdens flygtninge for DFH” på [www.facebook.com/frederikshavnDFH/](http://www.facebook.com/frederikshavnDFH/) , eller besøg ”Dialog på Frederikshavn Lokalradio” på [www.arnehansen.net/dialog/](http://www.arnehansen.net/dialog/) eller på Facebooksiden: ”Dialog paa Frederikshavn Lokalradio” og hør Sara Schlüter fortælle fra interviews med afrikanske flygtninge, og Mie Oehlenschläger fortælle fra Irak. Hør de erfarne indsamlere Ellen Rasch og Jørgen Chr. Jensen samt Midiya og Aran med syrisk baggrund fortælle, hvorfor de vil samle ind søndag d. 6. nov. og give gode råd til nye indsamlere. - 3/11: Nordjyske, KanalFrederikshavn.

Som koordinatorer vil vi bede **frederikshavnere der vil samle ind om at møde op søndag d. 6. november mellem kl. 9,30 og kl. 11 i De Frivilliges Hus, Danmarksgade 12, for at få udleveret ruter og indsamlingsbøsser**. Her vil der også blive budt på kaffe og en bolle til. – Også gerne spontant hvis beslutningens morgenrøde viser sig.

## Bor du nord for Frederikshavn by møder du hos Henny Nørrevej 28, 9970 Strandby fra kl 9.

## I Skagen møder man i Kulturhus Kappelborg, Skolevej 5, 9990 Skagen mellem kl. 10:00 - 12:00

## I Sæby møder man op i Sæby Fritidscenter, Sæbygårdvej 32, 9300 Sæby mellem kl. 10:00 - 11:00

## Vi koordinatorer glæder os til at møde jer d. 6. november. (Opdateret d. 3. november kl. 6:50)

## Med venlig hilsen fra Arne 30420818 [post@arnehansen.net](mailto:post@arnehansen.net) , på Facebook: Arne Nielsen Hansen